প্রেমিককে ছোঁয়ার অপরাধে তরুণীকে বেত্রাঘাত! | টাইমস
ঢাকা : ২৩ ফেব্রুয়ারি, ২০১৭, বৃহস্পতিবার, ১০:৪৯ পূর্বাহ্ণ	আজকের খেলা
প্রেমিককে ছোঁয়ার অপরাধে তরুণীকে বেত্রাঘাত!
Saqibul Hasan ২০১৬-১০-২১ ৩:৫৮ অপরাহ্ণ	সারাবিশ্ব
প্রেমিককে ছোঁয়ার অপরাধে এক ২২ বছর বয়সী এক তরুণীকে ২৯ বার বেত্রাঘাত করা হয়েছে। সম্প্রতি ইন্দোনেশিয়ার আচেহ প্রদেশের রাজধানী বান্ডায় এ ঘটনা।
আন্তর্জাতিক গণমাধ্যমে বলা হয়, ওই তরুণীর অপরাধ ছিল একটি গোপন স্থানে অপর এক ছেলের সঙ্গে কিছুটা সময় কাটানো। এ জন্য তাকে বেতের আঘাত সহ্য করতে হয়েছে। তবে যে ছেলের সঙ্গে দেখা করতে গিয়ে তরুণীকে বেতের আঘাত সহ্য করতে হয়েছে ওই ছেলের সাজার ব্যাপারে কিছু জানা যায়নি।
ছবিতে দেখা যায়, ওই তরুণীকে হাঁটু গেড়ে বসিয়ে বেত্রাঘাত করা হয়। বেত্রাঘাত করার সময় ব্যথায় চিৎকার দিলেই জনতা বিদ্রূপ করে বেশ জোরে হাসাহাসি করতে থাকে। আশপাশে থাকা জনগণ ব্যাপারটি বেশ উপভোগ করে।
ইন্দোনেশিয়ার আচেহ প্রদেশে সবাইকে শরিয়া আইন মেনে চলতে হয়। সেখানে জুয়া খেলা, মদ পানের জন্য বেত্রাঘাত করা হয়।